അമേരിക്കയില് 50 ശതമാനം പേരും വാക്സിന് സ്വീകരിച്ചതായി വൈറ്റ് ഹൗസ് Latest അമേരിക്കയില് ആകെ ജനസംഖ്യയുടെ പകുതി ആളുകളും പൂര്ണമായി കൊവിഡ് വാക്സിന് സ്വീകരിച്ചതായി വൈറ്റ് ഹൗസ്. അമേരിക്കയിലെ 165 ദശലക്ഷത്തിലധികം ജനങ്ങളും രണ്ട് ഡോസ് മോഡേണ അല്ലെങ്കില് ഫൈസര് വാക്സിന് സ്വീകരിച്ചു കഴിഞ്ഞു. വെളളിയാഴ്ചയാണ് വൈറ്റ് ഹൗസ് ഇക്കാര്യം അറിയിച്ചത്. വൈറ്റ് ഹൗസ് കൊവിഡ് 19 ഡാറ്റ ഡയറക്ട്ര് സൈറസ് ഷഹപര് ആണ് വിവരം ട്വിറ്ററിലൂടെ അറിയിച്ചത്.പുതുതായി വാക്സിന് സ്വീകരിച്ചവരുടെ ശരാശരി കഴിഞ്ഞ ആഴ്ചയില് നിന്ന് 11 ശതമാനവും കഴിഞ്ഞ രണ്ടാഴ്ചയ്ക്കിടെ 44 ശതമാനവും വര്ദ്ധിച്ചതായി ഷഹപര് പറഞ്ഞു. ആഗോളതലത്തില് കൊവിഡ് രോഗബാധ അതിരൂക്ഷമായി ബാധിച്ച രാജ്യമാണ് അമേരിക്ക. കൊവിഡ് രോഗബാധയെ തുടര്ന്ന് അമേരിക്കയില് ഇതൊനൊടകം മരണപ്പെട്ടത് 615,000 പേരാണ്. ജനുവരിയില് ജോ ബൈഡന് സ്ഥാനമേറ്റതോടെ ജനങ്ങളോട് വാക്സിന് സ്വീകരിക്കാന് ആവശ്യപ്പെട്ടിരുന്നു. English Summary : half of us population vaccinated